rejauldu/bengali-wikipedia huggingface dataset:
জঁ-বাতিস্ত পেরাঁএই ফরাসি ব্যক্তিনামটির বাংলা প্রতিবর্ণীকরণে উইকিপিডিয়া:বাংলা ভাষায় ফরাসি শব্দের প্রতিবর্ণীকরণ-এ ব্যাখ্যাকৃত নীতিমালা অনুসরণ করা হয়েছে। () (সেপ্টেম্বর ৩০, ১৮৭০ - এপ্রিল ১৭, ১৯৪২) ফ্রান্সের নোবেল বিজয়ী পদার্থবিজ্ঞানী। তিনি ফ্রান্সের লিল নগরীতে জন্মগ্রহণ করেন। লিলে অবস্থিত École Normale Supérieure-তে অধ্যয়ন করেছিলেন। তিনি ১৯২৬ সালে পদার্থের বিচ্ছিন্ন গঠন বিষয়ে গবেষণা এবং বিশেষত থিতানো ভারসাম্য আবিষ্কারের জন্য পদার্থবিজ্ঞানে নোবেল পুরস্কার লাভ করেন। তিনি ১৮৯৪-৯৭ সালের দিকে École Normale Supérieure স্কুলের সহকারী হিসেবে যোগ দিয়েছিলেন এবং এখানেই ক্যাথোড রশ্মি ও রঞ্জন রশ্মি নিয়ে গবেষণা করেন। পরবর্তিতে ১৯১০ সালে প্যারিসের সরবোনে এক বিশ্ববিদ্যালয়ের অধ্যাপক হিসেবে যোগ দেন। দ্বিতীয় বিশ্বযুদ্ধের সময় জার্মানি ফ্রান্স দখল করে নেয়ার পূর্ব পর্যন্ত এখানেই কর্মরত ছিলেন।   পাদটীকা    বহিঃসংযোগ   1926 Nobel Prize  বিষয়শ্রেণী:১৮৭০-এ জন্ম বিষয়শ্রেণী:১৯৪২-এ মৃত্যু বিষয়শ্রেণী:ফরাসি পদার্থবিজ্ঞানী বিষয়শ্রেণী:নোবেল বিজয়ী পদার্থবিজ্ঞানী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:ফরাসি নোবেল বিজয়ী বিষয়শ্রেণী:ফরাসি নাস্তিক বিষয়শ্রেণী:ফরাসি সমাজতন্ত্রী বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য বিষয়শ্রেণী:ফরাসি বিজ্ঞান একাডেমির সদস্য বিষয়শ্রেণী:তাত্ত্বিক পদার্থবিজ্ঞানী বিষয়শ্রেণী:প্যারিস বিশ্ববিদ্যালয়ের প্রাক্তন শিক্ষার্থী বিষয়শ্রেণী:মাতেউচি পদক বিজয়ী
চাঁদের পাহাড় হল ভারতের বাংলা ভাষায় উপন্যাস, কমিক্স ও একটি চলচ্চিত্রের উপড়ে অনুমোদিত কাজ।যেটি ১৯৩৭  সালে প্রখ্যাত সাহিত্যিক বিভূতিভূষণ বন্দ্যোপাধ্যায় রচিত একটি বাংলা রোমাঞ্চকর উপন্যাস।১৯৩৭ সালে গ্রন্থাকারে বের হওয়া এই উপন্যাসটি শঙ্কর নামক ভারতবর্ষের সাধারণ এক তরুণের আফ্রিকা মহাদেশ জয় করার কাহিনী।  ইংরাজি ভাষায় উপন্যাসটি মাউন্টেন অফ দ্য মুন  নামে পরিচিত। চাঁদের পাহাড় উপন্যাসটি মাউন্টেন অফ দ্য মুন নামে একটি গ্রাফ্রিক্স উপন্যাস ও ২০১৩ সালে চাঁদের পাহাড় নামে একটি চলচ্চিত্র নির্মিত হয়।এই চলচ্চিত্রে সঙ্গে সামঞ্জস্য রেখে নতুন একটি চলচ্চিত্র আমাজন অভিজান ২০১৭ সালে মুক্তি পায়। নতুন এই গল্পটি লিখেছেন পরিচালক কমলেশ্বর মুখোপাধ্যায়।  উপন্যাস (১৯৩৭) গ্রাফিক্স উপন্যাস (২০১৪) চলচ্চিত্র চাঁদের পাহাড় চাঁদের পাহাড় (ইংরেজি ভাষায়: Chander Pahar বা Mountain of the Moon), হল কমলেশ্বর মুখোপাধ্যায় পরিচালিত একটি বাংলা চলচ্চিত্র। ২০১৩ সালের ডিসেম্বরে মুক্তি পায় টলিউডের সর্বোচ্চ বাজেটের এই চলচ্চিত্রটি। দেব এই চলচ্চিত্রের মুখ্য ভূমিকায় (শঙ্কর) আছেন। শ্রী ভেঙ্কটেশ ফিল্মস এই চলচ্চিত্রের প্রযোজনা করেছে।  আমাজন অভিযান  আমাজন অভিজান ২০১৭ সালে মুক্তি পায়। এটি পুর্বে মুক্তি পাওয়া বাংলা ছবি চাঁদের পাহাড়ের সঙ্গে মিল রেখে এর দ্বিতীয় পর্ব হিসাবে নির্মিত। ছবিটিতে মুখ্য ভূমিকায় রয়েছেন অভিনেতা দেব।  এই ছবিটি নির্মাণ হচ্ছে সোনার খনির খোঁজ নিয়ে। এখানে শঙ্কর (দেব) চাঁদের পাহাড় এর অভিযান শেষ করে তার ভ্রমণের ও ছুটে বেরানোর নেশায় আমাজনের সোনার খনির উদ্দেশে জাহাজ নিয়ে পাড়ি দেয় ব্রাজিলে; সঙ্গে থাকে তার দুই সহযাত্রী (ডেভিড জেমস ও স্বেতলেনা)। এরপর শঙ্কর বিভিন্ন প্রতিকূলতা ও আমাজনের ভয়ঙ্কর জীবজন্তু ও বিপদ থেকে বেঁচে ডোরাডোর সোনার খনি আবিষ্কার করে।  তথ্যসূত্র  বিষয়শ্রেণী:চাঁদের পাহাড় বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র ধারাবাহিক বিষয়শ্রেণী:মারপিটধর্মী চলচ্চিত্র ফ্র্যাঞ্চাইজ
বনেয়ার জাতীয় ফুটবল দল (, ) হচ্ছে আন্তর্জাতিক ফুটবলে বনেয়ারের প্রতিনিধিত্বকারী পুরুষদের জাতীয় দল, যার সকল কার্যক্রম বনেয়ারের ফুটবলের সর্বোচ্চ নিয়ন্ত্রক সংস্থা বনেয়ার ফুটবল ফেডারেশন দ্বারা নিয়ন্ত্রিত হয়। এই দলটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি এবং ২০১৪ সাল হতে তাদের আঞ্চলিক সংস্থা কনকাকাফের সদস্য হিসেবে রয়েছে। ২০১৩ সালের ১৫ই নভেম্বর তারিখে, বনেয়ার প্রথমবারের মতো আন্তর্জাতিক খেলায় অংশগ্রহণ করেছে; কুরাসাওয়ের উইলেমস্টাটে অনুষ্ঠিত উক্ত ম্যাচে বনেয়ার সুরিনামের কাছে ২–০ গোলের ব্যবধানে পরাজিত হয়েছে।  ৩,০০০ ধারণক্ষমতাবিশিষ্ট ক্রালেনদিক পৌর স্টেডিয়ামে এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় বনেয়ারে অবস্থিত। বর্তমানে এই দলের ম্যানেজারের দায়িত্ব পালন করছেন ব্রায়ান ভান ডেন বের্খ এবং অধিনায়কের দায়িত্ব পালন করছেন রিয়াল রিঙ্কনের মধ্যমাঠের খেলোয়াড় রবার্ট ফ্রান্স।  বনেয়ার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, কনকাকাফ গোল্ড কাপেও বনেয়ার এপর্যন্ত একবারও অংশগ্রহণ করতে সক্ষম হয়নি।  রিলোভে জাঙ্গা, ইগমার্ড গিসবের্টহা, ইয়ুরিক সাইনপাল, রবার্ট ফ্রান্স এবং রিশিসন ফ্রান্সের মতো খেলোয়াড়গণ বনেয়ারের জার্সি গায়ে মাঠ কাঁপিয়েছেন।  র‌্যাঙ্কিং ফিফার সদস্যপদ না থাকার ফলে ফিফা বিশ্ব র‌্যাঙ্কিংয়ে বনেয়ারের কোন স্থান নেই। অন্যদিকে, বিশ্ব ফুটবল এলো রেটিংয়ে বনেয়ারের সর্বোচ্চ অবস্থান হচ্ছে ১৮৫তম (যা তারা ২০১০ সালে অর্জন করেছিল) এবং সর্বনিম্ন অবস্থান হচ্ছে ১৯৬। নিম্নে বর্তমানে বিশ্ব ফুটবল এলো রেটিংয়ে অবস্থান উল্লেখ করা হলো:  বিশ্ব ফুটবল এলো রেটিং  তথ্যসূত্র  বহিঃসংযোগ     কনকাকাফ-এ বনেয়ার জাতীয় ফুটবল দল   বিষয়শ্রেণী:বনেয়ার জাতীয় ফুটবল দল বিষয়শ্রেণী:উত্তর আমেরিকার জাতীয় ফুটবল দল বিষয়শ্রেণী:ক্যারিবীয় জাতীয় ফুটবল দল
সুলতান ইসমাইল পেত্রা রজতজয়ন্তী মসজিদ (চাইনিজ মসজিদ, রানতাউ পাঞ্জাং, বা বেইজিং মসজিদ মালয়: মসজিদ চীন, রানতাউ পাঞ্জাং বা মসজিদ জুবলি পেরাক সুলতান ইসমাইল পেত্রা বা মসজিদ বেইজিং) হলো মালয়েশিয়ার কেলান্তানের রানতাউ পাঞ্জাংয়ের একটি চীনা শৈলীবিশিষ্ট মসজিদ। এই মসজিদটি চীনের বেইজিংয়ের এক হাজার বছরের পুরানো নিউজি মসজিদের মতো। রানতাউ পাঞ্জাং থেকে প্রায় ২ কিলোমিটার দূরে পাসির মাস-রানতাউ পাঞ্জং হাইওয়ের প্রান্তে এই মসজিদটি অবস্থিত।  ইতিহাস ২০০৫ সালের সেপ্টেম্বর মাসে, এই মসজিদের নির্মাণ কাজ শুরু হয়েছিল এবং ২০০৯ সালের আগস্ট মাসে মসজিদটি উদ্বোধন করা হয়েছে। নির্মাণের মোট আনুমানিক ব্যয় ছিল ৮.৮ মিলিয়ন মালয়েশীয় রিংগিত। এই মসজিদটি মোট ৩.৭ একর জমির ওপর অবস্থিত এবং এখানে একসাথে এক হাজার মুসল্লি নামাজ আদায় করতে পারে।  আরো দেখুন মালয়েশিয়ায় ইসলাম  তথ্যসূত্র  বিষয়শ্রেণী:কেলান্তানের মসজিদ বিষয়শ্রেণী:২০০৯-এ সম্পন্ন মসজিদ বিষয়শ্রেণী:২০০৯-এ মালয়েশিয়ায় প্রতিষ্ঠিত
এ কে এম কামারুজ্জামান ( — ১৯ সেপ্টেম্বর ২০২৫) ছিলেন একজন বাংলাদেশি রাজনীতিবিদ ও চিকিৎসক। তিনি কুমিল্লা-১১ আসনের সংসদ সদস্য ছিলেন।   জন্ম ও প্রাথমিক জীবন  এ কে এম কামারুজ্জামান খাঁন  কুমিল্লা জেলার নাঙ্গলকোট উপজেলায় জন্মগ্রহণ করেন।  রাজনৈতিক ও কর্মজীবন  ডাঃ এ কে এম কামারুজ্জামান মনোরোগ বিশেষজ্ঞ চিকিৎসক। তিনি ১৯৯১ সালের পঞ্চম ও ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে কুমিল্লা সদর দক্ষিণ, নাঙ্গলকোট উপজেলা ও চৌদ্দগ্রাম উপজেলা নিয়ে গঠিত তৎকালীন কুমিল্লা-১১ আসন (নাঙ্গলকোট উপজেলা বর্তমানে কুমিল্লা-১০) থেকে পরপর দুইবার সংসদ সদস্য নির্বাচিত হন। ১২ জুন ১৯৯৬ সালের সপ্তম জাতীয় নির্বাচনে তিনি কুমিল্লা-১১ থেকে পরাজিত হন।   আরও দেখুন    পঞ্চম জাতীয় সংসদ সদস্যদের তালিকা (১৯৯১)  ষষ্ঠ জাতীয় সংসদ সদস্যদের তালিকা (ফেব্রুয়ারি ১৯৯৬)   মৃত্যু  এ কে এম কামারুজ্জামান ১৯ সেপ্টেম্বর ২০২৫ সালে মৃত্যু বরণ করেন।   তথ্যসূত্র   বিষয়শ্রেণী:কুমিল্লা জেলার রাজনীতিবিদ বিষয়শ্রেণী:বাংলাদেশী চিকিৎসক বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:পঞ্চম জাতীয় সংসদ সদস্য বিষয়শ্রেণী:ষষ্ঠ জাতীয় সংসদ সদস্য বিষয়শ্রেণী:১৯৪০-এর দশকে জন্ম
থাম্ব| আবু সয়ীদ আইয়ুব (১৯০৬ - ২১ ডিসেম্বর, ১৯৮২) ছিলেন একজন বাংলা সাহিত্য সমালোচক, বিশিষ্ট চিন্তাবিদ, দার্শনিক, সাহিত্যপ্রেমী ও রবীন্দ্রকাব্য এবং সঙ্গীতের রসজ্ঞব্যাখ্যাতা। তিনি বাংলা ভাষায় আধুনিকতা ও রবীন্দ্রনাথ গ্রন্থ লিখে ১৯৭০ সালে সাহিত্য অকাদেমি পুরস্কার লাভ করেন। এছাড়া রবীন্দ্র পুরস্কার পেয়েছেন। বিশ্বভারতী বিশ্ববিদ্যালয়ের দেশিকোত্তম উপাধি লাভ করেন।   জন্ম ও কৈশোর  আবু সয়ীদ আইয়ুবের জন্ম কলকাতায়। তার পিতার নাম আবুল মকারেদ আব্বাস। তার পিতা বড়লাটের করণিক হিসেবে কাজ করতেন। মাতা ছিলেন আমিনা খাতুন। তার অবাঙালি পরিবার তিন পুরুষ ধরে কলকাতায় বাস করেও বাংলা ভাষা ও বাঙালি সাহিত্যের সঙ্গে পরিচিত ছিলেন না। কিশোর আইয়ুব উর্দু পত্রিকা কাহকুশান-এ রবীন্দ্রনাথের গীতাঞ্জলি পড়ে এমন মুগ্ধ হন যে, ষোল বছর বয়সে বাংলা শেখেন।সুবোধ সেনগুপ্ত ও অঞ্জলি বসু সম্পাদিত, সংসদ বাঙালি চরিতাভিধান, প্রথম খণ্ড, সাহিত্য সংসদ, কলকাতা, সংশোধিত ও সংযোজিত পঞ্চম সংস্করণ, দ্বিতীয় মুদ্রণ, নভেম্বর ২০১৩, পৃষ্ঠা ৭৪-৭৫,    শিক্ষাজীবন  আবু সয়ীদ আইয়ুব পদার্থবিজ্ঞান নিয়ে এম.এসসি পড়েন। এই সময়েই কিছুদিন সি. ভি. রমণের সঙ্গে গবেষণার সুযোগ পান। অসুস্থতার জন্য এম.এসসি পরীক্ষা দেওয়া হয় নি। পরের বছর দর্শন বিভাগের ছাত্র হন। ১৯৩৩ সনে দর্শনশাস্ত্রে এম.এ পাস করার পর হোয়াইটহেড এর ফিলসফি অব বিউটি-এর গবেষণা করেন। শান্তিনিকেতনে বিশ্বভারতী বিশ্ববিদ্যালয়ে তিনি দর্শন বিভাগে নিজাম অধ্যাপক হয়ে স্বল্পকাল অধ্যাপনা করেন। সেখানে তার ছাত্রী ছিলেন দর্শনের প্রখ্যাত অধ্যাপক ধীরেন্দ্রনাথ দত্তের কন্যা গৌরী দত্ত। ১৯৫৪ সালে আবু সৈয়দ আইয়ুব ও গৌরী দত্তের বিবাহ হয়। এই অসমবয়সী আন্তঃধর্মীয় বিবাহ সে সময় আলোড়ন ফেলেছিল এবং গৌরীকে দত্তকে তার পিতা চিরকালের মত ত্যাগ করেন। তবে আবু সয়ীদ আইয়ুব ও গৌরী আইয়ুব দত্ত ছিলেন কলকাতার বিদ্বজন সমাজের এক সম্ভ্রান্ত দম্পতি। গৌরী আইয়ুব দত্ত ছিলেন বিশিষ্ট অধ্যাপিকা, শিক্ষাবিদ ও লেখিকা। তাঁদের একমাত্র সন্তান, পুত্র ডঃ পুষান আইয়ুব মুম্বইয়ে টাটা ইন্সটিটিউট অব ফান্ডামেন্টাল রিসার্চের বিশিষ্ট বিজ্ঞানী ও অধ্যাপক।   সাহিত্যচর্চা   আবু সয়ীদ আইয়ুবের সাহিত্যকর্মে তার স্ত্রী গৌরীর সহায়তা বিশেষভাবে উল্লেখযোগ্য। ১৯৩৪ সালের দিকে পরিচয় সাহিত্যগোষ্ঠীর সঙ্গে তার পরিচয় ঘটে। তার প্রথম বাংলা প্রবন্ধ বুদ্ধিবিভ্রাট ও অপরোক্ষানুভূতি এই পত্রিকায় প্রকাশিত হয়। পরে কবিতা ও চতুরঙ্গ পত্রিকায় প্রবন্ধ লিখেছেন।   রচিত গ্রন্থ   আধুনিকতা ও রবীন্দ্রনাথ (১৯৬৮)  পোয়েট্রি এন্ড ট্রুথ  পান্থজনের সখা’’ (১৯৭৩)  ভ্যারাইটিজ অব এক্সপিরিয়েন্স  গালিবের গজল থেকে  টেগোর্স কোয়েস্ট  পথের শেষ কোথায় প্রভৃতি। (১৯৭৭) * "মীরের গজল থেকে", "আধুনিক বাংলা কবিতা" (সম্পাদনা)।   তথ্যসূত্র   বিষয়শ্রেণী:১৯০৬-এ জন্ম বিষয়শ্রেণী:১৯৮২-এ মৃত্যু বিষয়শ্রেণী:বাঙালি লেখক বিষয়শ্রেণী:বাঙালি চিন্তাবিদ বিষয়শ্রেণী:বাঙালি দার্শনিক বিষয়শ্রেণী:সাহিত্য অকাদেমী পুরস্কার বিজয়ী বিষয়শ্রেণী:রবীন্দ্র পুরস্কার বিজয়ী বিষয়শ্রেণী:২০শ শতাব্দীর ভারতীয় অ-কল্পকাহিনী লেখক বিষয়শ্রেণী:বাঙালি মুসলিম বিষয়শ্রেণী:২০শ শতাব্দীর বাঙালি বিষয়শ্রেণী:২০শ শতাব্দীর ভারতীয় দার্শনিক বিষয়শ্রেণী:২০শ শতাব্দীর ভারতীয় অনুবাদক বিষয়শ্রেণী:ভারতীয় সাহিত্য সমালোচক বিষয়শ্রেণী:বাংলা ভাষার লেখক বিষয়শ্রেণী:কলকাতার লেখক বিষয়শ্রেণী:বিশ্বভারতী বিশ্ববিদ্যালয়ের শিক্ষক বিষয়শ্রেণী:বাংলা ভাষায় সাহিত্য অকাদেমি পুরস্কার বিজয়ী
চিরদিনের হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৬৯ সালে অনিমা চিত্রমন্দির ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, সুমিতা সান্যাল, কমল মিত্র।  কাহিনী  শ্রেষ্ঠাংশে  উত্তম কুমার   সুপ্রিয়া দেবী  সুমিতা সান্যাল  কমল মিত্র  দেবজিৎ  গীতা দে  বঙ্কিম ঘোষ  মৃণাল মুখোপাধ্যায়  সাউন্ডট্রাক  তথ্যসূত্র  বহিঃসংযোগ    বিষয়শ্রেণী:১৯৬৯-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:হিন্দি ভাষার চলচ্চিত্র
পথিকৃৎ বসু হলেন একজন ভারতীয় চলচ্চিত্র পরিচালক। তিনি সাধারণত পশ্চিমবঙ্গের বাংলা চলচ্চিত্র শিল্পে কাজ করে থাকেন। তার পরিচালিত উল্লেখযোগ্য চলচ্চিত্র হলো কাছের মানুষ (২০২২), দাবাড়ু (২০২৪), কে তুমি নন্দিনী? (২০১৯), হরিপদ ব্যান্ডওয়ালা (২০১৬) ও শ্রীমান ভার্সেস শ্রীমতী (২০২৫)।   কর্মজীবন পথিকৃৎ বসু ২০১৬ সালে হরিপদ ব্যান্ডওয়ালা মাধ্যমে চলচ্চিত্র পরিচালনায় অভিষিক্ত হয়। এতে প্রধান চরিত্রে অভিনয় করেন অঙ্কুশ হাজরা ও নুসরাত জাহান। যা হাস্যরসাত্মক ধারার চলচ্চিত্র ছিল। ২০১৮ সালে যশ দাশগুপ্তকে প্রধান চরিত্রে রেখে টোটাল দাদাগিরি ও ফিদা চলচ্চিত্র পরিচালনা করেন। ২০১৯ সালে  শ্রী ভেঙ্কটেশ ফিল্মসের ব্যানারে কে তুমি নন্দিনী? চলচ্চিত্র পরিচালনা করেন।  ২০২২ সালে দেব ও প্রসেনজিৎ চট্টোপাধ্যায়ের সাথে কাছের মানুষ চলচ্চিত্রে যুক্ত হন। ২০২৪ সালে উইন্ডোজ প্রোডাকশন হাউসের প্রয়োজনায় ভারতীয় দাবা গ্র্যান্ডমাস্টার সূর্য্যশেখর গঙ্গোপাধ্যায়ের জীবনী অবলম্বনে দাবাড়ু চলচ্চিত্র পরিচালনা করেন। এরপর মিঠুন চক্রবর্তীর সাথে পারিবারিক নাট্য চলচ্চিত্র শাস্ত্রী (২০২৪) ও শ্রীমান ভার্সেস শ্রীমতী (২০২৫) পরিচালনা করেন।  চলচ্চিত্র   পরিচালক হিসেবে    বছর শিরোনাম অভিনয়শিল্পীটীকা ২০১৬ হরিপদ ব্যান্ডওয়ালা অঙ্কুশ হাজরানুসরাত জাহানঅভিষিক্ত চলচ্চিত্র ২০১৮ টোটাল দাদাগিরি যশ দাশগুপ্তমিমি চক্রবর্তী ফিদা যশ দাশগুপ্ত,সঞ্জনা বন্দ্যোপাধ্যায় তিন কাপ চা সায়নী ঘোষসৌরভ দাস ২০১৯ কে তুমি নন্দিনী বনি সেনগুপ্তরূপসা মুখোপাধ্যায় ২০২১ দাদুর কীর্তিওম প্রকাশ সাহানিআয়ুষী তালুকদার টিভি চলচ্চিত্র ২০২২ কাছের মানুষ  দেব প্রসেনজিৎ চট্টোপাধ্যায়ইশা সাহা ২০২৪দাবাড়ুঋতুপর্ণা সেনগুপ্ত, চিরঞ্জিত চক্রবর্তী, দীপঙ্কর দেশাস্ত্রীমিঠুন চক্রবর্তী, শাশ্বত চট্টোপাধ্যায়২০২৫শ্রীমান ভার্সেস শ্রীমতীমিঠুন চক্রবর্তী, অঞ্জনা বসু, অঞ্জন দত্ত  তথ্যসূত্র  বহিঃসংযোগ    বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:আশুতোষ কলেজের প্রাক্তন শিক্ষার্থী
বারাউনি-গুয়াহাটি রেললাইন ভারতের বিহার রাজ্যের বারাউনি, সহরসা, পূর্ণিয়া এবং কাটিহার এবং আসামের গুয়াহাটি পশ্চিমবঙ্গের শিলিগুড়ি, জলপাইগুড়ি, কোচবিহার এবং আলিপুরদুয়ার হয়ে সংযুক্ত করে। এটি উত্তর-পূর্ব ভারতের জন্য প্রধান গুরুত্বপূর্ণ একটি সংযোগ।   বিভাগসমূহ   ৮০৪কিমি (৫০০ মাইল)-দীর্ঘ ট্রাঙ্ক লাইন, ছোট ছোট বিভাগে বিভক্ত করা হয়েছে:   বারাউনি-কাটিহার লাইন, সহরসা এবং পূর্ণিয়া সেকশন  কাটিহার-নিউ জলপাইগুড়ি লাইন, ঠাকুরগঞ্জ এবং শিলিগুড়ি সেকশন  নিউ জলপাইগুড়ি–নিউ বঙাইগাঁও রেলপথ  নিউ বঙাইগাঁও–গুয়াহাটি লাইন   ইতিহাস    প্রাক-স্বাধীনতার যুগ  আসামের প্রাচীনতম রেলপথ ১৮৮২ সালে চা ও কয়লা পরিবহনের জন্য ডিব্রুগড় এলাকায় স্থাপন করা হয়। প্রথম যাত্রীবাহী রেলপথও ছিল ওই এলাকায়।  গুয়াহাটি লিঙ্ক করা একটি চ্যালেঞ্জ ছিল।চট্টগ্রাম বন্দরের সাথে একটি রেল সংযোগের জন্য আসামের চা বাগানকারীদের দাবির প্রতিক্রিয়ায়, আসাম বেঙ্গল রেলওয়ে ১৮৯১ সালে বাংলার পূর্ব দিকে একটি রেলপথ নির্মাণ শুরু করে। একটি  চট্টগ্রাম ও কুমিল্লার মধ্যে ট্র্যাকটি ১৮৯৫ সালে যান চলাচলের জন্য উন্মুক্ত করা হয়। কুমিল্লা-আখাউড়া-কুলাউড়া-বদরপুর বিভাগটি ১৮৯৬-৯৮ সালে খোলা হয় এবং অবশেষে ১৯০৩ সালে লুমডিং পর্যন্ত প্রসারিত হয়। বেঙ্গল রেলওয়ে ১৯০০ সালে গুয়াহাটিতে একটি শাখা লাইন নির্মাণ করে, যা শহরটিকে পূর্ব লাইনের সাথে সংযুক্ত করে।  ১৮৮৪-৮৯ সময়কালে, আসাম বিহার রাজ্য রেলওয়ে পার্বতীপুরকে বর্তমানে বাংলাদেশে, বিহারের কাটিহারের সাথে সংযুক্ত করে। উত্তরবঙ্গ রাজ্য রেলওয়ে পার্বতীপুর থেকে একটি মিটার-গেজ লাইন খুলে এবং লাইনটি পরবর্তীকালে তিস্তার ওপারে এবং গীতালদহ হয়ে আসামের গোলোকগঞ্জ পর্যন্ত প্রসারিত হয়। ১৯০০-১০ সময়কালে, ইস্টার্ন বেঙ্গল রেলওয়ে গোলকগঞ্জ-আমিনগাঁও শাখা লাইন তৈরি করে, এইভাবে ব্রহ্মপুত্রের পশ্চিম তীরকে বিহার এবং বাকি ভারতের সাথে সংযুক্ত করে।   আসাম লিঙ্ক প্রকল্প  ভারত ভাগের সাথে সাথে আসামের রেলপথ ভারতের বাকি অংশ থেকে আলাদা হয়ে যায়। ভারতীয় রেল ১৯৪৮ সালে ফকিরাগ্রাম এবং কিষাণগঞ্জ মধ্যে একটি রেল সংযোগ নির্মাণের জন্য আসাম লিঙ্ক প্রকল্প হাতে নেয়। ফকিরাগ্রাম ১৯৫০ সালে উত্তরবঙ্গের ভারতীয় অংশের মধ্য দিয়ে একটি মিটার-গেজ ট্র্যাকের মাধ্যমে ভারতীয় রেল ব্যবস্থার সাথে যুক্ত হয়।   সেতু   এর নির্মাণকাজ  -দীর্ঘ রাজেন্দ্র সেতু ১৯৫৯ সালে গঙ্গার উত্তর ও দক্ষিণ তীরে রেলপথগুলিকে সংযুক্ত করার প্রথম সুযোগ প্রদান করে।    -মুঙ্গের -এ অবস্থিত দীর্ঘ রেল-কাম-সড়ক সেতু রাজেন্দ্র সেতুর ৫৫ কিমি ভাটিতে, পূর্ব রেলওয়ের সাহেবগঞ্জ লুপ লাইনের জামালপুর স্টেশনকে পূর্ব মধ্য রেলওয়ের বারাউনি-কাটিহার অংশের সাথে সংযুক্ত কর।    -দীর্ঘ ফারাক্কা ব্যারেজ গঙ্গা জুড়ে একটি রেল-কাম-সড়ক সেতু বহন করে। রেল সেতুটি ১৯৭১ সালে জনসাধারণের জন্য উন্মুক্ত করে দেওয়া হয়, যার ফলে কলকাতাকে উত্তরবঙ্গ এবং আসামের সাথে সংযুক্ত করা হয়।   এই     -দীর্ঘ সরাইঘাট ব্রিজ, ব্রহ্মপুত্রের উপর প্রথম রেল-কাম-সড়ক সেতু। জওহরলাল নেহেরু, ভারতের প্রথম প্রধানমন্ত্রী ১০ জানুয়ারি ১৯৬০ তারিখে আনুষ্ঠানিকভাবে ভিত্তিপ্রস্তর স্থাপন করেন এবং এটি ১৯৬২ সালে সমাপ্ত হয়, আসামের মিটার-গেজ রেলপথের দুটি অংশকে সংযুক্ত করে।    বিদ্যুতায়ন    এর বিদ্যুতায়ন বারাউনি-কাটিহার-গুয়াহাটি সেকশন অনুমোদিত হয়।    তথ্যসূত্র   |  বিষয়শ্রেণী:ভারতের ৫ ফুট ৬ ইঞ্চি গেজের রেলপথ বিষয়শ্রেণী:আসামের রেল পরিবহন ব্যবস্থা বিষয়শ্রেণী:পশ্চিমবঙ্গের রেল পরিবহন বিষয়শ্রেণী:বিহারের রেল পরিবহন বিষয়শ্রেণী:বিহারের রেললাইন
শারমিন হত্যা মামলাটি ছিল বাংলাদেশের একটি কুখ্যাত ফৌজদারি মামলা। ১৯৮৯ সালের ৯ এপ্রিল ধনী শিল্পপতি মুনীর হুসেন একজন প্রতিবন্ধী ব্যক্তির মধ্যবয়সী স্ত্রী হোসনে আরা খুকুর সাথে দীর্ঘকালীন পরকিয়া সম্পর্কের পরিণতি হিসেবে বিয়ের চার মাসের মধ্যে তার স্ত্রী শারমিন রীমাকে হত্যা করেছিলেন। মুনীর ও শারমিন উভয়ই বিশিষ্ট পরিবার থেকে এসেছিলেন — মুনির ছিলেন ঢাকা মেডিকেল কলেজের সাবেক অধ্যক্ষ ডা. আবুল কাশেম ও প্রখ্যাত চিকিৎসক ডা. মেহেরুননেসার পুত্র এবং শারমিন রীমা আল বদর কর্তৃক বাংলাদেশের মুক্তিযুদ্ধে নিহত সাংবাদিক নিজামউদ্দিন আহমেদের মেয়ে ছিলেন।  হত্যার তদন্ত এবং পরবর্তী বিচার প্রক্রিয়া ব্যাপকভাবে সংবাদমাধ্যমে ছড়িয়ে পড়েছিল, এবং হত্যাকাণ্ডের প্রতিটি নতুন ঘটনা উদ্ঘাটন বেশ কয়েক মাস ধরে নাটকীয় শিরোনাম তৈরি করে।  এই মামলার বিচার কাজ ২১ মে ১৯৯০ এ শেষ হয়েছিল। মুনীর ও খুকু উভয়কেই দোষী সাব্যস্ত করে মৃত্যুদণ্ড দেওয়া হয়েছিল। এর দু’বছর পরে, ১৯৯২ সালের জুলাইয়ে, একটি আপিল আদালত খুকুর সাজা বাতিল করে এবং তাকে সমস্ত অভিযোগ থেকে খালাস দেয়। বিভিন্ন আইনি আবেদন ও করুণার আবেদনে মুনীর মৃত্যুদণ্ড বহাল ছিল। ১৯৯৩ সালের ২ জুলাই তাকে ফাঁসি দেওয়া হয়েছিল।   তথ্যসূত্র   বিষয়শ্রেণী:বাংলাদেশে খুন বিষয়শ্রেণী:১৯৮৯-এ বাংলাদেশে অপরাধ বিষয়শ্রেণী:বাংলাদেশ কর্তৃক খুনের দায়ে দোষী সাব্যস্ত ব্যক্তি বিষয়শ্রেণী:বাংলাদেশে নারীর প্রতি সহিংসতা বিষয়শ্রেণী:১৯৮৯-এ বাংলাদেশে খুন
আলফাডাঙ্গা ইউনিয়ন বাংলদেশের ঢাকা বিভাগের ফরিদপুর জেলার আলফাডাঙ্গা উপজেলার একটি ইউনিয়ন।   অবস্থান ও সীমানা  আলফাডাঙা ইউনিয়নের উত্তরে বোয়ালমারী উপজেলা, দক্ষিণে গোপালপুর ইউনিয়ন ও টগরবন্দ ইউনিয়ন, পশ্চিমে বুড়াইচ ইউনিয়ন, পূর্বে কাশিয়ানী উপজেলা।   ইতিহাস  আলফাডাঙা ইউনিয়ন ১৯৬০ সালে গঠন করা হয়।   প্রশাসনিক এলাকা  গ্রামের সংখ্যাঃ ১৯ টি। গ্রাম সমূহের নামআলফাডাঙ্গাকুসুমদীমিঠাপুরগাজিপুরবেজিডাঙ্গানাওরা মিঠাপুরজাটিগ্রামবিদ্যাধরব্রাক্ষ্মণ জাটিগ্রামমহিষারঘোপবারইপাড়াদরুনাশুকুরহাটাধলাইরচরইছাপাশালাংগুলিয়াবায়সাচরবাঁকাইলমধুনগর   আয়তন ও জনসংখ্যা  আলফাডাঙা ইউনিয়নের আয়তন ১৩.০০ বর্গ কিলোমিটার। জনসংখ্যা ১৮৩৭৮ জন (২০১১ সালের আদম শুমারী অনুযায়ী)।   শিক্ষা  শিক্ষার হার : ৪৭%। শিক্ষা প্রতিষ্ঠানসরকারি প্রাথমিক বিদ্যালয়৯টিকমিউনিটি প্রাথমিক বিদ্যালয়৪টিমাধ্যমিক বিদ্যালয়ঃ৩টিউচ্চ মাধ্যমিক বিদ্যালয়ঃ১টিহোমিও প্যাথি মেডিকেল কলেনজঃ১টিমাদ্রাসা৫টি   জনপ্রতিনিধি  বর্তমান চেয়ারম্যান- এ কে এম আহাদুল হাসান (আহাদ) +প্রাক্তন চেয়ারম্যানগণের তালিকাক্রমিকনামমেয়াদ০১০২০৩০৪০৫০৬০৭এ কে এম আহাদুল হাসান (আহাদ)২১ জুলাই ২০১১-বর্তমান   আরও দেখুন    ঢাকা বিভাগ  ফরিদপুর জেলা   তথ্যসূত্র   বিষয়শ্রেণী:আলফাডাঙ্গা উপজেলার ইউনিয়ন বিষয়শ্রেণী:১৯৬০-এ প্রতিষ্ঠিত
{{Infobox |child = yes  |headerstyle  = background-color: #b0c4de; | labelstyle  = font-weight:normal;  |header1 = চীনা নাম | label2 = চীনা |  data2 =  | = ঐতিহ্যবাহী চীনা | =  | = সরলীকৃত চীনা | =  | label5 = 'ফাগ্স-পা লিপি |  data5 =  |  data6 = {{#switch: | #default= | jp=  | jyp=  | pj=  | gdp=  | toip=  | p= | j= | h= | phfs= | gan= | wuu= | lmz= | hsn= | poj= | tl= | bpmf= | xej=  | label7  = পোস্টাল |  data7  =   | label8  = আক্ষরিক অর্থ |  data8  =   |  data9  = বিষয়শ্রেণী:ভাষা তথ্যছক টেমপ্লেট
This template has two different functions dependent on input.  If only one parameter is given the template counts the number of significant figures of the given number within the ranges 1012 to 10 and   to 12.  It ignores any digits outside this range. If two parameters are given the template rounds the first number to the number of significant figures given by the second.   উদাহরণ   Two parameters    One parameter    Supporting templates and modules   , which uses , which uses   , which uses , which uses
চাঁপাডাঙার বৌ  হল একটি বাংলা ভাষার ভারতীয় নাট্য চলচ্চিত্র। এটি তারাশঙ্কর বন্দ্যোপাধ্যায়ের গল্প অবলম্বনে পরিচালনা করেছেন নির্মল দে। যা ১৯৫৪ সালে নির্মল দে প্রোডাকশন ব্যানারে মুক্তি পেয়েছিল। সংগীত পরিচালনা করেছেন মানবেন্দ্র মুখোপাধ্যায়। প্রধান চরিত্রে অভিনয় করেন সাবিত্রী চট্টোপাধ্যায়, উত্তম কুমার, অনুভা গুপ্ত, কানু বন্দ্যোপাধ্যায় এবং তুলসী চক্রবর্তী।  কাহিনী এক পরিবারে চারজন সদস্য ছিল। যার মধ্যে অন্যতম ছিলেন কাদম্বিনী। তিনি 'চাঁপাডাঙ্গার বৌ' নামে বেশি পরিচিত ছিলেন। তাঁর স্বামী সেতাপ ছিলেন পঞ্চায়েতের প্রধান। অর্থের প্রয়োজনে গ্রামবাসীরা কেবল তার কাছে ছুটে আসে। কিছু জিনিস বন্ধক রেখে তিনি লোণ দিতেন। তিনি মনে করেন যে অর্থ জীবনের সবচেয়ে গুরুত্বপূর্ণ জিনিস। তাঁর ভাই মহাতাপ পুরোপুরি বিপরীত ছিলেন। অর্থ তাঁর কাছে বিষের মতো ছিল। তিনি মজা করে জীবন যাপন করতেন। মহাতাপের স্ত্রী মনোদা সর্বদা চেয়েছিলেন যে তিনি তাঁর বড় ভাইয়ের মতো জীবনে আরও হিসাবী হন। সেতাপ যখন কেবল অর্থের প্রতি আগ্রহী ছিলেন, তাঁর স্ত্রী কাদম্বিনী কেবল মহাতাপের মত খুশি ছিলেন। ঘোটন ঘটনাস্থলে প্রবেশ না হওয়া পর্যন্ত কাদম্বিনী দুই ভাইয়ের মধ্যে পার্থক্য দেখে তাদের পরিবারকে সুখী ও ঐক্যবদ্ধ রাখার চেষ্টা করছিলেন। মহাতাপ তার বন্ধকী ধান এবং ঘোটনকে মুক্তি দিয়েছিল তার দাদা সেতাপকে না জানিয়ে - যদিও মহাতাপ পূরণ করার প্রতিশ্রুতি দিয়েছিল তাঁর দাদাকে, কিন্তু সেতাপ ঘোটনকে ডেকেছিল। ঘোটন সেতাপ বলে কাদম্বিনী এবং মহাতাপের অবৈধ সম্পর্কের কথা। তিনি আরও বলেছিলেন যে কাদম্বিনীর সাথে পরামর্শ করে মহাতাপ অনেক কাজ করছিল যা সেতাপের অজানা ছিল। ঘোটনের এই কথা শুনে সেতাপ পাগল হয়ে গেল। তিনি অজানা সম্পর্কের কথা জানতে তিনি উদগ্রীব হয়ে পড়েন।  শ্রেষ্ঠাংশে  কমলা অধিকারী  দেবেন বন্দ্যোপাধ্যায়  উত্তম কুমার  তুলসী চক্রবর্তী   সাবিত্রী চট্টোপাধ্যায়  কানু বন্দ্যোপাধ্যায়  তুলসী চক্রবর্তী  অনুভা গুপ্ত  আশা দেবী  অর্ধেন্দু মুখোপাধ্যায়  কবিতা সরকার  তথ্যসূত্র  বহিঃসংযোগ      বিষয়শ্রেণী:১৯৫৪-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:১৯৫০-এর দশকের বাংলা ভাষার চলচ্চিত্র বিষয়শ্রেণী:ভারতীয় নাট্য চলচ্চিত্র বিষয়শ্রেণী:ভারতীয় সাদাকালো চলচ্চিত্র
MEROPS হল পেপ্টিডেসেস (প্রোটিসেস, প্রোটিনেসেস এবং প্রোটিওলাইটিক এনজাইম নামেও পরিচিত) এবং তাদের ইনহিবিটারগুলির জন্য একটি অনলাইন ডাটাবেস। 1993 সালে Rawlings & Barrett দ্বারা পেপটিডেসের শ্রেণিবিভাগের এবং 2004 সালে রলিংস ও অন্যান্যদের দ্বারা প্রোটিন ইনহিবিটরের জন্য স্কিম প্রকাশিত হয়েছিল [3]। সবচেয়ে সাম্প্রতিক সংস্করণ, MEROPS 12.4, অক্টোবরের শেষের দিকে 2021 সালে প্রকাশিত হয়েছিল।   ওভারভিউ  শ্রেণিবিভাগটি তৃতীয় এবং প্রাথমিক কাঠামোগত স্তরে মিলের উপর ভিত্তি করে। তুলনাগুলি বিক্রিয়ার সাথে সরাসরি জড়িত অনুক্রমের সেই অংশে সীমাবদ্ধ, যা পেপটাইডেজের ক্ষেত্রে সক্রিয় সাইট এবং প্রোটিন ইনহিবিটরের জন্য রিয়াক্টিভ সাইট অন্তর্ভুক্ত করতে হবে।শ্রেণিবিন্যাসটি ক্রমানুসারী: ক্রমগুলি পরিবারগুলিতে একত্রিত হয় এবং পরিবারগুলিকে গোষ্ঠীতে একত্রিত করা হয়। প্রতিটি পেপটিডেস, পরিবার এবং বংশের একটি অনন্য শনাক্তকারী রয়েছে।  বিষয়শ্রেণী:ওয়েলকাম ট্রাস্ট বিষয়শ্রেণী:প্রোটিন শ্রেণিবিন্যাস
জাতীয় বিদ্বান পরিষদ বলতে সাধারণত রাষ্ট্রীয় আর্থিক সমর্থন ও অনুমোদনপ্রাপ্ত জাতীয় পর্যায়ের একটি সংগঠন বা প্রতিষ্ঠানকে বোঝায়, যেটির কাজ হল বিভিন্ন উচ্চশিক্ষায়তনিক ক্ষেত্রে জ্ঞানচর্চা, গবেষণা ও শিক্ষার উন্নতি ও প্রচার-প্রসার সাধন। জাতীয় বিদ্বান পরিষদগুলি প্রায়শই মর্যাদাবাহী ও প্রভাবশালী সংগঠন হয়ে থাকে এবং বিশেষজ্ঞ, পণ্ডিত ও পেশাদার ব্যক্তিদেরকে জাতির জন্য গুরুত্বপূর্ণ সমস্যাগুলির বিহিত করতে একত্রিত করে থাকে। এগুলিকে জাতীয় অ্যাকাডেমি (বানানভেদে একাডেমি, একাডেমী,ইত্যাদি) নামেও ডাকা হতে পারে।  জাতীয় বিদ্বান পরিষদগুলি বিভিন্ন রূপে বিরাজ করতে পারে। কিছু কিছু পরিষদ মোটামুটি স্বাধীনভাবে কাজ করতে পারে। এগুলি সাধারণত স্বেচ্ছাসেবী ও অলাভজনক সংগঠন হয়ে থাকে, তবে এগুলি সরকার থেকে আর্থিক সমর্থন লাভ করতে পারে। অন্যদিকে কিছু কিছু জাতীয় বিদ্বান পরিষদ সরকারের সরাসরি পৃষ্ঠপোষকতা ও অনুমোদনের উপর নির্ভর করতে পারে, এমনকি সরকারের অঙ্গপ্রতিষ্ঠান হিসেবেই কাজ করতে পারে। কিছু কিছু দেশে একটিমাত্র জাতীয় বিদ্বান পরিষদ সমস্ত উচ্চশিক্ষায়তনিক বিষয় সম্পর্কিত কর্মকাণ্ড ধারণ করতে পারে। আবার অন্য অনেক দেশে একাধিক জাতীয় বিদ্বান পরিষদ থাকতে পারে, যেখানে প্রতিটি পরিষদ নির্দিষ্ট কিছু উচ্চশিক্ষায়তনিক ক্ষেত্রের উপরে মনোযোগ নিবদ্ধ করতে পারে, যেমন বিজ্ঞান, প্রকৌশল, চিকিৎসাবিজ্ঞান, শিল্পকলা বা মানববিদ্যা বিষয়ক জাতীয় বিদ্বান পরিষদ। এগুলি একে অপরের সাথে ঘনিষ্ঠ সম্পর্ক রেখে কাজ করতে পারে। যেমন ফ্রান্সের আঁস্তিত্যু দ্য ফ্রঁস নামক জাতীয় বিদ্বান পরিষদটি আরও ৫টি স্বশাসিত বিদ্বান পরিষদের ছত্রধর সংগঠন হিসেবে কাজ করে।  জাতীয় বিদ্বান পরিষদগুলির কিছু সাধারণ বৈশিষ্ট্য আছে। যেমন এগুলি প্রায়শই গবেষণাকর্ম সম্পাদন করে, প্রতিবেদন প্রকাশ করে ও তাদের সংশ্লিষ্ট ক্ষেত্রগুলির সাথে সম্পর্কিত বহু ও বিভিন্ন বিষয়ের উপরে বিশেষজ্ঞ উপদেষ্টা হিসেবে কাজ করতে পারে। তারা বিশেষ কোনও সমস্যার জন্য সংশ্লিষ্ট উচ্চশিক্ষায়তনিক ক্ষেত্রগুলির অগ্রগণ্য ব্যক্তিত্বদেরকে নিয়ে সভাসমিতি গঠন করে সুপারিশ প্রদান করতে পারে। তারা সম্মেলন, কর্মশালা, গোলটেবিল বৈঠক, আলোচনাচক্র (ফোরাম) ও আনুষ্ঠানিক উচ্চশিক্ষায়তনিক আলোচনাসভার (সেমিনার) আয়োজন করার মতো শিক্ষামূলক কর্মকাণ্ডের মাধ্যমে জ্ঞান ছড়িয়ে দিতে ও গুরুত্বপূর্ণ বিষয়সমূহের ব্যাপারে জনসাধারণের জ্ঞান বৃদ্ধিতে ভূমিকা রাখতে পারে। অনেক জাতীয় বিদ্বান পরিষদ সরকারি সংস্থা, নীতিনির্ধারক ও সাধারণ জনগণের জন্য বিভিন্ন জটিল জাতীয় পর্যায়ের সমস্যা সমাধানের উদ্দেশ্যে স্বাধীন, বস্তুনিষ্ঠ বিশ্লেষণ ও সাক্ষ্য-প্রমাণভিত্তিক পরামর্শ-উপদেশ প্রদান করতে পারে। তারা পুরস্কার, গবেষণা বৃত্তি ও অন্যান্য ধরনের স্বীকৃতি প্রদানের মাধ্যমে উচ্চশিক্ষায়তনের বিভিন্ন ক্ষেত্রে অসামান্য অবদানগুলিকে স্বীকৃতি দিতে পারে ও সম্মান অর্পণ করতে পারে। তারা ভিন্ন ভিন্ন গবেষণাক্ষেত্রের সাথে সংশ্লিষ্ট বিদ্বৎসমাজগুলির মধ্যে সমন্বয় সাধন করতে পারে। তারা বিদেশের সাথে বা আন্তর্জাতিক পর্যায়ে উচ্চশিক্ষায়তনিক বিনিময় ও সহযোগিতায় গুরুত্বপূর্ণ সাংগঠনিক ভূমিকা রাখতে পারে।  জাতীয় বিদ্বান পরিষদগুলির বিশিষ্ট সভ্যরা সাধারণত বিদ্যমান বিশিষ্ট সভ্যদের দ্বারা উৎকর্ষের ভিত্তিতে নির্বাচিত হন। বিশিষ্ট সভ্যের মোট সংখ্যা হয় ধ্রুব থাকে বা একটি নির্দিষ্ট হারে বৃদ্ধি পায়। পরিষদের শাসনপ্রণালী গণতান্ত্রিক এবং নিম্ন-থেকে-ঊর্ধ্বমুখী হয়ে থাকে, অর্থাৎ বিশিষ্ট সভ্যরাই পরিষদের কর্তৃত্বের অন্তিম উৎস। আর্থিক সহায়তা গ্রহণ করলেও এগুলি সাধারণত সরকার, শিল্পখাত ও পেশাদার সংস্থাগুলি থেকে স্বাধীন মতাবলম্বী হয়ে থাকে।  তথ্যসূত্র  বিষয়শ্রেণী:জাতীয় বিদ্বান পরিষদ